இலங்கை மற்றும் அதையொட்டிய தென்மேற்கு வங்கக் கடல், இந்தியப் பெருங்கடல், குமரிக் கடல் பகுதியில் வலுவான குறைந்த காற்றழுத்த தாழ்வுப் பகுதி உருவானது. இது தற்போது காற்றழுத்த தாழ்வுப் பகுதியாக குமரிக் கடல், இலங்கையையொட்டிய இந்தியப் பெருங்கடல் பகுதியில் நிலவுகிறது. இதன் காரணமாக, தென் தமிழகம், புதுச்சேரியின் ஓரிரு இடங்களில் வியாழக்கிழமை பலத்த மழைக்கு வாய்ப்புள்ளது. வடக்கு மற்றும் உள்மாவட்டங்களில் மழை இருக்காது. சென்னையைப் பொருத்தவரை வானம் மேகமூட்டத்துடன் காணப்படும். சில இடங்களில் லேசான மழைக்கு வாய்ப்புள்ளது.